**SE ako Objednávateľ, verzia 21/01/2021**

**č. zmluvy Objednávateľa: 4.........**

**SAP č. Dodávateľa: .........**

|  |
| --- |
| zmluva O dielo |
| uzavretá v zmysle § 536 a nasl. zákona č. 513/1991 Zb. Obchodný zákonník v platnom znení(ďalej len „**Zmluva**”) |
| uzavretá medzi: |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava  |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Objednávateľ**”) |
| a |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | **Tuzemský zhotoviteľ** uvedie jednu z nasledovných 2 možností:1. možnosť: platiteľ DPH v zmysle § 4 2. možnosť: neplatiteľ DPH v zmysle zákona č. 222/2004 Z.z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Zhotoviteľ**”) |
| (ďalej spolu tiež „**Zmluvné strany**” alebo osobitne „**Zmluvná strana**”) |

**PREAMBULA**

Zmluvné strany uzatvárajú v zmysle § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na základe výsledku verejnej súťaže vyhláseného v Dodatku k úradnému vestníku Európskej únie pod číslom xxxxxxxxxxxx a vo Vestníku verejného obstarávania číslo: ................ túto Zmluvu.

1. PREDMET ZMLUVY
	1. Predmet a účel Zmluvy

Predmetom tejto Zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na zhotovenie diela uvedeného v bode 1.2 tejto Zmluvy Zhotoviteľom pre Objednávateľa.

* + 1. Účelom tejto Zmluvy je zabezpečiť pre Objednávateľa nové regulátory budenia, ich inštaláciu a uvedenie do prevádzky vrátane splnenia základných požiadaviek regulácie výkonu a ostatných parametrov v zmysle zákona č. 251/2012 Z. z. o energetike a o zmene a doplnení niektorých zákonov v platnom znení a vyhlášky Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidiel prevádzkovania sústavy a siete v platnom znení.
	1. Špecifikácia predmetu plnenia

V zmysle podmienok tejto Zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Zmluvy (ďalej len „**VOP**“),sa Zhotoviteľ zaväzuje zhotoviť pre Objednávateľa a Objednávateľ sa zaväzuje od Zhotoviteľa prevziať a zaplatiť cenu za vykonanie nasledovných diel:

|  |
| --- |
| 1. Dielo : **Modernizácia regulátorov budenia VE** - **TG1 Mikšová** |
| 2. Dielo : **Modernizácia regulátorov budenia VE** - **TG2 Mikšová** |
| 3. Dielo : **Modernizácia regulátorov budenia VE** – **TG3 Mikšová** |

v rozsahu pre všetky diela:

#### 1.2.1. spracovanie konštrukčnej dokumentácie (ďalej „KD“) na výmenu regulátora budenia (ďalej „RB“) pre príslušné sústrojenstvo vrátane spracovania plánu bezpečnosti ochrany zdravia pri práci pre realizáciu RB k príslušnému sústrojenstvu na príslušnej elektrárni;

1.2.2 FAT testy vo výrobnom závode Zhotoviteľaza účasti Objednávateľa;

#### 1.2.3 dodávka rozvádzača pre RB k príslušnému sústrojenstvu na VE Mikšová;

#### 1.2.4 montáž RB a vykonanie funkčných skúšok RB pre príslušné sústrojenstvo. Pred uvedením do prevádzky Zhotoviteľ zabezpečí vykonanie OPOS a prvej úradnej skúšky u OPO. Realizácia sa musí vykonať v zmysle odsúhlasenej realizačnej projektovej dokumentácie;

1.2.5 uvedenie do prevádzky RB pre príslušného sústrojenstva v súlade s požiadavkami technickej špecifikácie diela, ktorá sa nachádza v Prílohe č. 2 tejto Zmluvy. Podmienkou uvedenia do prevádzky je splnenie požiadaviek technickej špecifikácie diela vrátane garantovaných parametrov;

1.2.6 zabezpečenie a odovzdanie sprievodnej technickej dokumentácie pre príslušné sústrojenstvo 4x v v tlačenej forme + 2x v elektronickej forme na CD/DVD/USB nosiči, dodávka SW dokumentácie a dodávka vývojového a aplikačného softvéru (ďalej aj „**SW**“) vrátane potrebných licencií s úplným prístupom a súhlasom autora aplikačného SW pre vykonávanie zmien a dopĺňanie nových SW funkcií Objednávateľom po uplynutí záručnej doby. Súčasťou dodávky bude záloha aplikačného SW. Objednávateľovi bude odovzdaný zdrojový SW vo forme funkčných blokov s možnosťou zmeny konfigurácie týchto blokov a parametrov regulácie vyškolenými pracovníkmi Objednávateľa;

1.2.7 školenie pre pracovníkov prevádzky pre realizáciu RB k príslušnému sústrojenstvu;

#### 1.2.8 spracovanie dokumentácie skutočného vyhotovenia - 4x v tlačenej forme + 2x v elektronickej forme na CD/DVD/USB nosiči po jednotlivých RB;

1.2.9 školenie prevádzka, montáže, údržby, opráv, nastavenia v počte do 6 pracovníkov Objednávateľa na hardvéri (ďalej aj „**HW**“) a SW v rozsahu min. 40 hodín;

 (ďalej len „**Diela**“ alebo „**predmet Zmluvy**“ alebo „**predmet plnenia**“).

Detailná technická špecifikácia Diela sa nachádza v Prílohe č. 2 tejto Zmluvy (ďalej len „**Technická špecifikácia**“).

* 1. Zneškodnenie alebo zhodnotenie odpadu
		1. Súčasťou predmetu plnenia **nie je** zneškodnenie alebo zhodnotenie odpadu. Zhotoviteľ je pri manipulácii s odpadmi povinný dodržiavať postupy podľa interných predpisov Objednávateľa, s ktorými bol preukázateľne oboznámený pred nástupom na výkon predmetu plnenia.
		2. Zmluvné strany sa dohodli, že Zhotoviteľ je povinný pri manipulácii s odpadmi dodržiavať ustanovenia uvedené v Prílohe č. 1 –VOP, článok XXIV. Ochrana životného prostredia, bod 24.7 Nakladanie s odpadmi.
		3. Zmluvné strany sa dohodli, že Zhotoviteľ nesmie zneškodniť alebo zhodnotiť železný šrot, farebné kovy a Objednávateľom presne určené časti odpadu, vrátane odpadu, ktorý je vhodný na ďalšie využitie v domácnosti. Tieto odpady zostávajú majetkom Objednávateľa.
	2. Dodávané dokumenty

Zhotoviteľ sa zaväzuje **okrem dokumentov uvedených v Technickej špecifikácii, ktorá tvorí Prílohu č. 2 tejto Zmluvy,** odovzdať Objednávateľovi najneskôr pri prevzatí Diela nasledovné dokumenty:

* + - 1. vyhlásenia o zhode,
			2. protokoly a certifikáty o skúškach zariadení,
			3. doklady o vykonaných skúškach, resp. listiny stanovené všeobecne záväznými právnymi predpismi alebo príslušnými technickými predpismi,
			4. kópie certifikátov alebo iných obdobných dokumentov, ktorými je schválené uvedenie Diela do obehu a jeho užívanie v zmysle príslušných právnych predpisov,
			5. doklady preukazujúce nadobudnutie licencie (vrátane sublicencie k softvéru tretej strany), alebo iného práva duševného vlastníctva Objednávateľom v prípade, že v Diele, resp. jeho súčasti je predmet takéhoto duševného vlastníctva vyjadrený (napr. SW) vrátane vyhlásenia Zhotoviteľa o postúpení výkonu všetkých majetkových práv k SW, ak podľa Zmluvy vznikne autorské dielo podľa § 87 zákona č. 185/2015 Z. z. Autorský zákon v platnom znení (počítačový program),
			6. dokumentácia užívateľského SW,
			7. v prípade prepravy Diela alebo jeho súčasti mimo územia Slovenskej republiky, prepravné doklady preukazujúce prepravu Diela, resp. súčasti Diela zo Slovenskej republiky do iného členského štátu Európskej únie a z členského štátu Európskej únie do Slovenskej republiky.
	1. Zabezpečenie kvality

Realizácia Diela patrí do **2.** kategórie zabezpečovania kvality.

Realizácia Diela patrí do 2. kategórie zabezpečovania kvality, ak súvisí s technickým zariadením s vyššou mierou ohrozenia v zmysle vyhlášky č.508/2009 Z. z. (ďalej ako „Technické zariadenia skupiny B“), alebo ak súvisí s Technickým zariadením s vysokou mierou ohrozenia v zmysle vyhlášky č. 508/2009 Z. z (ďalej ako „Technické zariadenia skupiny A“), alebo ak ide o zmluvné výkony, ktoré môžu ovplyvniť prevádzku týchto zariadení.

Pri vykonávaní Diela je Zhotoviteľ povinný zabezpečiť splnenie príslušných povinností v zmysle ustanovení bodu 18.2 VOP, ktoré tvoria Prílohu č. 1 k tejto Zmluve. Ostatné podmienky súvisiace s týmto bodom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Uzatvorenie zmluvy a zmeny
	1. Platnosť

Táto Zmluva je platná dňom jej podpisu Zmluvnými stranami.

* 1. Účinnosť

Táto Zmluva nadobúda účinnosť dňom jej platnosti podľa bodu 2.1 tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
	1. Všeobecné obchodné podmienky spoločnosti Slovenské elektrárne, a.s. (VOP)

Zhotoviteľ berie na vedomie a výslovne súhlasí, že ostatné podmienky vzťahujúce sa na túto Zmluvu sú uvedené vo **VOP**, verzia **01.12.2020**, ktoré tvoria Prílohu č. 1 k tejto Zmluve.

Zhotoviteľ vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Zmluvy sa zaväzuje dodržiavať ich ustanovenia.

* 1. Všeobecné technické podmienky

Zhotoviteľ sa zaväzuje, že pri vykonávaní Diela v priestoroch Objednávateľa bude dodržiavať podmienky uvedené vo Všeobecných technických podmienkach plnenia v SE (závody), verzia 01.12.2020, ktoré tvoria Prílohu č. 4 tejto Zmluvy (ďalej len „VTP“).

* 1. Prednosť ustanovení
		1. V prípade rozporu medzi podmienkami uvedenými v tejto Zmluve a podmienkami uvedenými v jej prílohách, resp. súčastiach má prednosť text tejto Zmluvy.
		2. V prípade rozporu medzi ustanoveniami jednotlivých príloh má Technická špecifikácia prednosť pred VTP.
		3. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP pred VOP.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok V. Výklad.

1. komunikácia
	1. Kontaktné osoby

Kontaktnou osobou v zmluvných veciach je:

za Objednávateľa:

**...........**

za Zhotoviteľa:

**...........**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Zmluvy sú určené nasledovné osoby:

Manažér Zmluvy **za Objednávateľa**:

**............**

Manažér Zmluvy **za Zhotoviteľa**:

**...........**

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VI. Komunikácia.

1. CENA, FAKTURAČNÉ a platobné podmienky
	1. Cena
		1. Objednávateľ sa zaväzuje zaplatiť za Dielo cenu, ktorá bude určená spôsobom uvedeným v nasledujúcich bodoch tohto článku Zmluvy (ďalej len „**cena za Dielo**“alebo„**cena**“).
		2. Zmluvné strany sa dohodli, že celková pevná cena za zhotovené Diela podľa bodu 1.2 tejto Zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

|  |  |  |  |
| --- | --- | --- | --- |
|  | názov | cena v EUR bez DPH | slovom |
| 1. Dielo | Modernizácia regulátorov budenia VE - TG1 Mikšová |  |  |
| 2. Dielo | Modernizácia regulátorov budenia VE – TG2 Mikšová |  |  |
| 3. Dielo | Modernizácia regulátorov budenia VE – TG3 Mikšová |  |  |
| Spolu |  |  |  |

* + 1. Skladba položiek tvoriacich cenu Diela je uvedená v kalkulácii, ktorá tvorí Prílohu č. 3 tejto Zmluvy (ďalej len „**Kalkulácia ceny za Dielo**“).
		2. Zmluvné strany sa dohodli, že cena za Dielo bude platená Objednávateľom Zhotoviteľovi priebežne, podľa platobných míľnikov definovaných nižšie, na základe faktúr vystavených Zhotoviteľom počas vykonávania Diela. Podkladom pre vystavenie faktúry Zhotoviteľom za príslušný platobný míľnik je protokol o splnení platobného míľnika (ďalej len „**Míľnikový protokol**“), potvrdený Manažérom Zmluvy za Objednávateľa a za Zhotoviteľa v zmysle bodu 4.2 tejto Zmluvy.
		3. **Platobné míľniky**

 Cena za Dielo bude fakturovaná Zhotoviteľom postupne, po splnení nasledovných jednotlivých platobných míľnikov:

|  |  |  |
| --- | --- | --- |
| **Platobný míľnik č.**  | **Predmet platobného míľnika** | **Cena platobného míľnika v EUR bez DPH (slovom)** |
| 1 | Plnenie podľa bodu 1.2.1 – 1.2.7 Zmluvy pre 1. Dielo  | .....................z toho cena za školenie v zmysle bodu 1.2.7 .................. |
| 2 | Plnenie podľa bodu 1.2.8 Zmluvy pre 1. Dielo  | .................. |
| 3 | Plnenie podľa bodu 1.2.1 – 1.2.7, Zmluvy pre 2. Dielo  | .......................z toho cena za školenie v zmysle bodu 1.2.7 .................. |
| 4 | Plnenie podľa bodu 1.2.8 Zmluvy pre 2. Dielo  | ...................... |
| 5 | Plnenie podľa bodu 1.2.1 – 1.2.7, 1.2.9 Zmluvy pre 3. Dielo  | ......................z toho cena za školenie v zmysle bodu 1.2.7 ..................z toho cena za školenie v zmysle bodu 1.2.9 .................. |
| 6 | Plnenie podľa bodu 1.2.8 Zmluvy pre 3. Dielo  | ......................... |

(ďalej ako„**Platobné míľniky**“).

* + 1. Zmluvné strany sa dohodli, že v cene za Dielo je zahrnutá cena za materiál dodaný Zhotoviteľom v priebehu zhotovenia Diela na základe tejto Zmluvy.
	1. Banková záruka
		1. **Všeobecné podmienky**
			1. Zhotoviteľ je povinný na zabezpečenie svojich záväzkov vzniknutých na základe tejto Zmluvy predložiť Objednávateľovi nepodmienenú a neodvolateľnú bankovú záruku v znení akceptovateľnom pre Objednávateľa, na základe ktorej bude banka povinná plniť na prvé písomné požiadanie Objednávateľa. Za akceptovateľnú bankovú záruku sa považuje taká banková záruka, ktorá bude vystavená v súlade s obsahom a vo forme v zásade zhodnej s formou, ktorá je uvedená v Prílohe č. **9** Zmluvy, a to bankou, ktorá nemá ani jeden z ratingov horší ako:
* Moody’s – „Baa3”; alebo
* Fitch – „BBB-”; alebo
* Standard & Poor´s – „BBB-”.
	+ - 1. Ak sa počas trvania bankovej záruky banke, ktorá bankovú záruku vystavila, zhorší rating tak, že nebude dosahovať ani jeden z ratingov uvedených v predchádzajúcom odseku (i) tohto bodu Zmluvy, potom je Objednávateľ oprávnený písomne upozorniť Zhotoviteľa na túto skutočnosť a  Zhotoviteľ je povinný na vlastné náklady do 10 dní od doručenia upozornenia predložiť Objednávateľovi novú bankovú záruku, ktorá bude vystavená bankou, ktorej rating bude spĺňať podmienky uvedené v predchádzajúcom odseku (i) tohto bodu Zmluvy a bude po obsahovej a formálnej stránke spĺňať požiadavky stanovené v tejto Zmluve. Objednávateľ vráti existujúcu bankovú záruku Zhotoviteľovi až potom, ako mu bude predložená nová banková záruka vydaná podľa tohto bodu.
			2. Ak Zhotoviteľ nepredloží bankovú záruku v lehote alebo v súlade s podmienkami uvedenými v predchádzajúcich odsekoch (i) alebo (ii) tohto bodu Zmluvy, Objednávateľ je oprávnený uspokojiť sa z bankovej záruky a/alebo zadržať finančné prostriedky v sume zodpovedajúcej hodnote 100% platnej bankovej záruky vystavenej bankou, ktorej rating sa zhoršil.
		1. **Banková záruka za dosiahnutie garantovaných parametrov**
			1. Zhotoviteľ je povinný najneskôr do začiatku realizácie v poradí prvého Diela podľa dohodnutých termínov plnenia zo všetkých Diel na svoje náklady obstarať a predložiť Objednávateľovi za účelom zabezpečenia dosiahnutia garantovaných parametrov podľa bodu 6.6 Zmluvy pre všetky Diela bankovú záruku za dosiahnutie garantovaných parametrov na peňažnú sumu vo výške **120 000,- EUR bez DPH** (ďalej len „**Záruka**“).
			2. Ak zhotoviteľ nesplní svoju povinnosť uvedenú v tomto bode Zmluvy a nepredloží Záruku v súlade so Zmluvou, Objednávateľ je oprávnený zadržať sumu vo výške 100 % hodnoty požadovanej Záruky. Pravidlá vyplývajúce z bodu 5.2.2(iv) Zmluvy sa uplatnia rovnako aj na zadržanú sumu.
			3. Zhotoviteľ sa zaväzuje zabezpečiť, že Záruka bude platná a účinná 30 dní odo dňa vykonania garančného merania v zmysle bodu 6.6 Zmluvy pre posledné Dielo podľa tejto Zmluvy. Ak má byť v zmysle bodu 6.6 Zmluvy vykonané opakované garančné meranie príslušného Diela, Zhotoviteľ sa zaväzuje zabezpečiť predĺženie platnosti a účinnosti Záruky v zmysle podmienky podľa predošlej vety. Predĺženie Záruky v zmysle tohto bodu Zmluvy sa Zhotoviteľ zaväzuje zabezpečiť najneskôr do 15 dní pred dňom uplynutia platnosti a účinnosti Záruky. Náklady na predĺženie platnosti Záruky podľa tohto bodu Zmluvy znáša Zhotoviteľ.
			4. Objednávateľ je oprávnený uspokojiť sa zo Záruky v prípade, že:
1. Objednávateľovi vznikne voči Zhotoviteľovi v súvislosti s opakovaným garančným meraním nárok na náhradu nákladov v zmysle bodu 6.6.4 Zmluvy, pričom v takomto prípade je Objednávateľ oprávnený uspokojiť sa zo Záruky vo výške príslušného nároku na úhradu nákladov;
2. Objednávateľovi vznikne voči Zhotoviteľovi nárok na zmluvnú pokutu podľa bodu 10.1.1 Zmluvy v súvislosti s nedosiahnutím Garantovaných Parametrov pre príslušné Dielo, pričom v takomto prípade je Objednávateľ oprávnený uspokojiť sa zo Záruky vo výške príslušnej zmluvnej pokuty;
3. Objednávateľ využije svoje právo na ukončenie Zmluvy odstúpením od Zmluvy podľa bodu 6.6.6 Zmluvy, pričom Objednávateľ je v takom prípade oprávnený uspokojiť sa zo Záruky v jej zostatkovej výške, ktorá zostala po jej pomernom znížení Zhotoviteľom podľa bodu 5.2.2(vi) Zmluvy, inak v celej výške Záruky, ktorá bola Zhotoviteľom poskytnutá a nebola podľa bodu 5.2.2(vi) Zmluvy Zhotoviteľom pomerne znižovaná;
4. Zhotoviteľ nepredĺži platnosť Záruky v zmysle bodu 5.2.2 (iii) Zmluvy, pričom v takomto prípade je Objednávateľ oprávnený uspokojiť sa zo Záruky v celej výške Záruky, ktorá bola Zhotoviteľom poskytnutá.
	* + 1. Ak Zhotoviteľ nezabezpečí platnosť a účinnosť Záruky v súlade s bodom 5.2.2(iii) Zmluvy, Objednávateľ je oprávnený zadržať akékoľvek nezaplatené sumy v hodnote celej výšky Záruky alebo akejkoľvek jej zostatkovej časti, ak neuplatní svoje práva vyplývajúce z bodu 5.2.2(iv) Zmluvy v celej výške zostatkovej časti Záruky. Pravidlá vyplývajúce z bodu 5.2.2(iv) Zmluvy sa uplatnia rovnako aj na zadržanú sumu. Objednávateľ vráti nepoužitú časť zadržanej sumy do 30 dní odo dňa splnenia Garantovaných parametrov v poradí posledného Diela podľa dohodnutých termínov zo všetkých Diel v súlade s bodom 6.6 tejto Zmluvy.
			2. Vždy, keď na základe garančného merania budú dosiahnuté Garantované parametre pre príslušné Dielo v súlade s podmienkami uvedenými v bode 6.6 Zmluvy, má Zhotoviteľ právo na vlastné náklady zabezpečiť pomerné zníženie krytia zo Záruky o sumu vo výške rovnajúcej sa 1/3 sumy Záruky podľa bodu 5.2.2(i) Zmluvy vyššie.
	1. Obsah ceny
		1. Zmluvné strany sa dohodli, že prípadné užívanie autorského diela v rozsahu podľa bodu 21.1 VOP je zahrnutá v Cene.

Zmluvné strany sa ďalej dohodli, že udelenie licencie v rozsahu podľa bodu 21.1 VOP je zahrnutá v cene.

Zmluvné strany sa ďalej dohodli, že udelenie licencie v rozsahu podľa bodu 21.3 VOP je zahrnutá v cene.

* + 1. Zhotoviteľ vyhlasuje, že sa úplne oboznámil s rozsahom, skutočným stavom a charakterom predmetu Diela a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich z tejto Zmluvy a že pri ponúkaní ceny za Dielo Objednávateľovi:
			1. sa podrobne oboznámil s projektovou dokumentáciou, technickou špecifikáciou a touto Zmluvou, vrátane jej príloh,
			2. preveril miestne podmienky na stavenisku, resp. miesta realizácie Diela,
			3. v kalkulácii ceny za Dielo zohľadnil všetky technické podmienky a termíny dodávky v rozsahu stanovenom v projektovej dokumentácii, technickej špecifikácii a Zmluve,
			4. do ceny za Dielo zahrnul všetky práce, materiály a zariadenia potrebné na realizáciu Diela aj v prípade, že neboli stanovené v  projektovej dokumentácii, technickej špecifikácii a tejto Zmluve, ale charakter Diela si také práce, materiály a zariadenia vyžaduje v súlade s projektovou dokumentáciou, technickou špecifikáciou a touto Zmluvou,
			5. zohľadnil v dohodnutých zmluvných podmienkach v zmysle tejto Zmluvy všetky svoje požiadavky voči Objednávateľovi súvisiace s predmetom tejto Zmluvy, o ktorých v čase uzavretia Zmluvy vedel, alebo s prihliadnutím na všetky okolnosti mal alebo mohol vedieť.
		2. V prípade, že Zhotoviteľ je platiteľom DPH v SR, k cene za Dielo bude aplikovaná DPH podľa zákona č. 222/2004 Z.z. o DPH v znení neskorších predpisov (ďalej len „Zákon o DPH“) platného v deň vzniku daňovej povinnosti.
	1. Fakturačné podmienky
		1. Faktúra musí obsahovať všetky náležitosti v zmysle platnej legislatívy a ostatné požadované údaje v zmysle tejto Zmluvy.

 V prípade, ak Zhotoviteľ vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Zmluvy a Objednávateľovi z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Objednávateľ má právo vyfakturovať Zhotoviteľovi náhradu škody vo výške takto vyrubenej pokuty alebo iných sankcií a Zhotoviteľ má povinnosť takúto faktúru Objednávateľovi uhradiť.

* + 1. Ak má Zhotoviteľ s Objednávateľom uzatvorenú platnú Dohodu o elektronickom doručovaní faktúr, doručovanie faktúr ( a dokladov v takej dohode definovaných) sa riadi takouto osobitnou dohodou.

V opačnom prípade je Zhotoviteľ povinný zasielať faktúry pre Objednávateľa na adresu:

 **Slovenské elektrárne, a.s.**

 **Odbor fakturácie**

 **Závod Atómové elektrárne Mochovce**

 **P.O.BOX 11**

 93539 Mochovce

* 1. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Objednávateľovi na adresu podľa bodu 5.4.2 tejto Zmluvy.

* 1. Zádržné
		1. **Zádržné**

Z každej faktúry vystavenej Zhotoviteľom je Objednávateľ oprávnený zadržať **10**% z fakturovanej sumy. Zadržaná suma bude uvoľnená do **30** dní po odovzdaní a prevzatí Diela, a to za podmienky, že prípadné vady a nedorobky uvedené v Preberacom protokole budú odstránené a ich odstránenie bude Objednávateľom písomne potvrdené. Zádržné bude Objednávateľovi slúžiť na zabezpečenie riadneho a včasného splnenia akýchkoľvek záväzkov Zhotoviteľa podľa Zmluvy (najmä na zabezpečenie riadneho a včasného zhotovenia Diela), ako aj na prípadnú náhradu škôd, jednotlivých zmluvných pokút a sankcií, ako aj iných oprávnených nárokov Objednávateľa v prípade porušenia zmluvných povinností zhotoviteľa.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. vykonanie diela
	1. Miesto vykonania Diela

Miestom vykonania Diela sú Slovenské elektrárne, a.s., **VE Mikšová**

* 1. Miesto odovzdania a prevzatia Diela

Miestom odovzdania a prevzatia Dielaje **VE Mikšová**

* 1. Pracovníci vykonávajúci predmet plnenia

Zhotoviteľ sa zaväzuje, že predmet plnenia bude vykonávaný pracovníkmi, ktorí majú odbornú spôsobilosť v súlade s právnymi predpismi Slovenskej republiky a s požiadavkami Objednávateľa v zmysle Technickej špecifikácie tvoriacej Prílohu č. 2 tejto Zmluvy.

Zhotoviteľ má v úmysle využívať na vykonávanie predmetu plnenia pracovníkov uvedených v Prílohe č. 8 Zmluvy – Zoznam pracovníkov.

V prípade, že po podpise tejto Zmluvy bude potrebné zmeniť niektorého z pracovníkov uvedených v Prílohe č. 8 Zmluvy, Zhotoviteľ je povinný predložiť Manažérovi Zmluvy za Objednávateľa finálny Zoznam pracovníkov najneskôr 30 dní pred začatím vykonávania predmetu plnenia v zmysle Zmluvy, pokiaľ Zmluva nebola uzatvorená neskôr, spolu s dokladmi preukazujúcimi splnenie požiadaviek na odbornú spôsobilosť za tých pracovníkov, za ktorých neboli predložené. V prípade nedodržania lehoty uvedenej v prechádzajúcej vete si Objednávateľ môže uplatniť voči Zhotoviteľovi zmluvnú pokutu v zmysle bodu 10.1.2 Zmluvy.

V priebehu vykonávania predmetu plnenia je zmena pracovníka vykonávajúceho predmet plnenia podmienená preukázaním splnenia požiadaviek na technickú a odbornú spôsobilosť zo strany Zhotoviteľa v rovnakom rozsahu, v akom bola preukázaná za pôvodného pracovníka. Manažér Zmluvy za Objednávateľa na základe predložených dokladov posúdi splnenie požiadaviek a v prípade, že stanovené požiadavky boli splnené, schváli zmenu pracovníka vykonávajúceho predmet plnenia, a to formou zápisu v Denníku, resp. iným záznamom. Objednávateľ si vyhradzuje právo odmietnuť pracovníka, ak bol pracovník hodnotený zo strany Objednávateľa s výsledkom „nedostatočný“.

* 1. Vykonanie Diela

Zhotoviteľ sa zaväzuje urobiť všetko potrebné pre riadne a včasné vykonanie Diela (t.j. vykonať všetky výkony potrebné pre riadne a včasné vykonanie a ukončenie Diela) tak, aby vykonané Dielo riadne zodpovedalo v celom rozsahu všetkým platným právnym predpisom. Pokiaľ sa počas vykonávania Diela vyskytnú podstatné skutočnosti, o ktorých Zmluvné strany vopred nemali vedomosť, Zhotoviteľ je povinný bez zbytočného odkladu ihneď na mieste pri vykonávaní Diela o týchto skutočnostiach informovať Objednávateľa a tieto skutočnosti uviesť aj do Denníka, ak je vedený. Ak Zhotoviteľ tieto skutočnosti neoznámi Objednávateľovi podľa predchádzajúcej vety, Objednávateľ nie je povinný akceptovať žiadne pripomienky k neskôr zisteným skutočnostiam a platí, že tieto boli Zhotoviteľovi známe pred uzavretím Zmluvy.

* 1. Kontroly a skúšky
		1. Zhotoviteľ je povinný Dielo pred jeho odovzdaním podrobiť Kontrolám a Skúškam podľa podmienok uvedených v bode 7 Technickej špecifikácie, ktorá tvorí Prílohu č. 2 k tejto Zmluve (ďalej len „**Skúška**“) a podľa podmienok uvedených v bode 6.5.2 Zmluvy a podmienok uvedených v ustanoveniach bodu 9.2.5 VOP, ktoré tvoria Prílohu č. 1 k tejto Zmluve.
		2. **Skúšobná prevádzka**
			1. Pod pojmom „Skúšobná prevádzka“ sa rozumie 72-hodinová skúšobná prevádzka, t.j. Skúška vykonaná v súlade s technickými podmienkami uvedenými v bode 7 Prílohy č. 2 Zmluvy pre účely overenia, či Dielo spĺňa požiadavky na prevádzku, bezpečnosť a spoľahlivosť špecifikovanú v Zmluve a splnenie ďalších požiadaviek uvedených v Zmluve. Skúšobná prevádzka bude vykonaná pre každé Dielo samostatne.
			2. Základnou podmienkou pre vykonanie 72-hodinovej Skúšobnej prevádzky Diela je úspešné ukončenie Skúšky Diela a podpísanie protokolu o jej ukončení.
			3. Pod Skúšobnou prevádzkou sa rozumie prevádzka Diela v trvaní sedemdesiatdva (72) hodín v špecifikovaných prevádzkových režimoch umožnených Objednávateľom.
			4. Skúšobnou prevádzkou Zhotoviteľ preukazuje prevádzkyschopnosť, spoľahlivosť, bezpečnosť a kvalitu Diela v súlade so Zmluvou v rozsahu a prevedení stanovenom v odsúhlasenom pláne kontrol a skúšok v rozsahu a prevedení stanovenom v odsúhlasenom programe 72-hodinovéj Skúšobnej prevádzky.
			5. Skúšobná prevádzka Diela je úspešne splnená, pokiaľ neprekročí vynútené a neplánované odstávky, za ktoré je Zhotoviteľ výhradne zodpovedný, kumulatívne v trvaní dvoch (2) hodín. V prípade, že 72-hodinová Skúšobná prevádzka bude prerušená z dôvodov, za ktoré nezodpovedá Zhotoviteľ, po jej obnovení bude v takomto prípade Skúšobná prevádzka vo zvyšnom trvaní, a na takéto prerušenie sa neprihliada.
			6. Na záver úspešného ukončenia 72-hodinovej Skúšobnej prevádzky Diela podpíšu Zhotoviteľ a Objednávateľ, resp. príslušní Manažéri Zmluvy, protokol o úspešnom vykonaní Skúšobnej prevádzky Diela. Návrh protokolu je povinný vystaviť Zhotoviteľ. Podpísanie tohto protokolu Objednávateľ bezdôvodne neodmietne a vykoná sa v čo najkratšej možnej dobe po odovzdaní návrhu Zhotoviteľom. Objednávateľ je povinný, v prípade, že odmietne podpísať návrh protokolu o úspešnom vykonaní 72-hodinovej Skúšobnej prevádzky podľa tohto bodu, oznámiť písomne Zhotoviteľovi všetky prípadné vady alebo nedorobky, a to do troch (3) pracovných dní po obdržaní návrhu protokolu. Zhotoviteľ je povinný tieto vady a nedorobky odstrániť a následne vyzve Objednávateľa na podpis protokolu o ukončení 72-hodinovej Skúšobnej prevádzky. Vady alebo nedorobky nebrániace bezpečnému, spoľahlivému prevádzkovaniu Diela nie sú dôvodom na odmietnutie podpisu protokolu o úspešnom vykonaní 72-hodinovej Skúšobnej prevádzky.
			7. Pokiaľ z dôvodov, ktoré nemožno pripísať Zhotoviteľovi, nie je možné vykonať/dokončiť 72-hodinovú Skúšobnú prevádzku Diela v priebehu 15 dní od termínu ukončenia Skúšok stanoveného v bode 6.5.2.2 Zmluvy, alebo v priebehu iného obdobia dohodnutého medzi Zhotoviteľom a Objednávateľom, považujú sa záväzky Zhotoviteľa vzťahujúce sa na Skúšobnú prevádzku za úspešne splnené a Zmluvné strany sa dohodnú na spôsobe prevzatia Diela v zmysle bodu 6.8 Zmluvy (Prevzatie Diela).
			8. Pokiaľ z dôvodov, ktoré možno prisúdiť výhradne Zhotoviteľovi, nebudú v rámci Skúšobnej prevádzky splnené požiadavky na prevádzkyschopnosť, spoľahlivosť a bezpečnosť Diela, Zhotoviteľ je povinný vykonať na svoje náklady potrebné zmeny a úpravy Diela tak, aby splnilo tieto požiadavky. Zhotoviteľ oznámi Objednávateľovi realizáciu potrebných zmien a úprav a je povinný zopakovať Skúšobnú prevádzku až do splnenia požiadaviek podľa programu 72-hodinovej Skúšobnej prevádzky.
			9. Elektrická energia vyrobená v rámci Uvádzania do Prevádzky až do dátumu prevzatia Diela je majetkom Objednávateľa.
			10. Objednávateľ zabezpečí na svoje náklady a poskytne Zhotoviteľovi všetky prevádzkové hmoty a energie, ktoré Zhotoviteľ bude potrebovať k vyskúšaniu Diela ukončeného Skúšobnou prevádzkou, a to i v prípade neúspešnej alebo opakovanej Skúšobnej prevádzky.
	2. Garančné meranie
		1. Zmluvné strany sa dohodli, že na preukázanie dosiahnutia garantovaných parametrov každého Diela podľa Prílohy č. 7 Zmluvy (ďalej len „**Garantované parametre**“), sa vykoná garančné meranie po úspešnom vykonaní Skúšok organizáciou, ktorú zabezpečí Objednávateľ na svoje náklady a ktorá vykoná garančné meranie v súlade s podmienkami uvedenými v Prílohe č. 7 Zmluvy. Objednávateľ vopred písomne oznámi Zhotoviteľovi organizáciu, ktorá vykoná garančné meranie Garantovaných parametrov príslušného Diela.
		2. Garančné meranie bude vykonané pre každé Dielo samostatne. Vyhodnocovanie garančného merania bude posudzované samostatne pre každé Dielo.
		3. V prípade, že Garantované parametre pre príslušné Dielo nie sú splnené, určí Objednávateľ spoločne s organizáciou, ktorá vykonala garančné meranie, rozdiel medzi Garantovanými parametrami a skutočne nameranými parametrami pri príslušnom Diele.
		4. Pokiaľ sa pri garančnom meraní nedosiahnu Garantované parametre pre príslušné Dielo, potom je Zhotoviteľ povinný na svoje náklady vykonať potrebné zmeny, opravy, úpravy, či dodatky príslušného Diela, aby preň splnil Garantované parametre. Opakované garančné meranie pre príslušné Dielo vykoná Objednávateľ do 10 pracovných dní od vykonania predošlého garančného merania. Zhotoviteľ v súvislosti s vykonaním opakovaného garančného merania Objednávateľom nahradí Objednávateľovi náklady, ktoré v tej súvislosti preukázateľne vynaložil na základe faktúry vystavenej Objednávateľom do 10 dní odo dňa vykonania opakovaného garančného merania náklady s tým súvisiace vo výške 7 000,- EUR.
		5. Pokiaľ sa nedosiahli Garantované parametre pre príslušné Dielo ani po opakovanom garančnom meraní, Objednávateľ si môže voči Zhotoviteľovi uplatniť zmluvnú pokutu podľa bodu 10.1.1 Zmluvy a Objednávateľ je ďalej oprávnený Dielo odmietnuť a nedosiahnutie Garantovaných parametrov po opakovanom garančnom meraní bude považované za podstatné porušenie časti Zmluvy zo strany Zhotoviteľa týkajúce sa príslušného Diela, pre ktoré je Objednávateľ oprávnený od tejto časti Zmluvy odstúpiť. V prípade, že Objednávateľ podľa predošlej vety od časti Zmluvy odstúpi, Zhotoviteľ je povinný, najneskôr do 10 dní odo dňa doručenia odstúpenia Objednávateľa od Zmluvy Zhotoviteľovi, uviesť príslušný regulátor budenia VE, pre ktoré sa Dielo vykonáva, na svoje náklady do pôvodného stavu.
		6. V prípade, že pri ďalšom ktoromkoľvek Diele sa pri opakovanom garančnom meraní nedosiahli Garantované parametre a zároveň predtým už Objednávateľ odstúpil od niektorej časti Zmluvy, bude toto považované za podstatné porušenie Zmluvy zo strany Zhotoviteľa, pre ktoré je Objednávateľ oprávnený odstúpiť od Zmluvy. V prípade, že Objednávateľ odstúpi od Zmluvy podľa predošlej vety, Zhotoviteľ je povinný, najneskôr do 10 dní odo dňa doručenia odstúpenia Objednávateľa od Zmluvy Zhotoviteľovi, uviesť na svoje náklady do pôvodného stavu všetky regulátory budenia VE, pre ktoré sa Diela podľa tejto Zmluvy vykonávali a ešte takéto Diela neboli Objednávateľom prevzaté. Nároky Objednávateľa uvedené v bode 6.6.5 Zmluvy tým nie sú dotknuté.
	3. Lehota dodania a prevzatia Diela
		1. Zhotoviteľ sa zaväzuje začať vykonávať Dielo od prvého dňa účinnosti Zmluvy a zhotoviť Dielo v nasledovných termínoch:

|  |  |  |
| --- | --- | --- |
| **Platobný míľnik č.** | **Dielo** | **Termín zhotovenia** |
|  | **1. Dielo : RB TG1 Mikšová** |
| 1 | Plnenie podľa bodu 1.2.1 Zmluvy pre RB TG1 | 14.3.2024 |
| Plnenie podľa bodu 1.2.2 Zmluvy pre RB TG1 | 25.4.2024 |
| Plnenie podľa bodu 1.2.3 Zmluvy pre RB TG1 | 2.5.2024 |
| Plnenie podľa bodu 1.2.4 – 1.2.7 Zmluvy pre RB TG1 | **6.5. – 4.7.2024** |
| 2 | Plnenie podľa bodu 1.2.8 Zmluvy pre RB TG1 | **29.11.2024** |
|  | **2. Dielo : RB TG2 Mikšová** |
| 3 | Plnenie podľa bodu 1.2.1 a Zmluvy pre RB TG2 | 20.7.2023 |
| Plnenie podľa bodu 1.2.2 Zmluvy pre RB TG2 | 24.8.2023 |
| Plnenie podľa bodu 1.2.3 Zmluvy pre RB TG2 | 30.8.2023 |
| Plnenie podľa bodu 1.2.4 – 1.2.7 Zmluvy pre RB TG2 | **4.9. - 3.11.2023** |
| 4 | Plnenie podľa bodu 1.2.8 Zmluvy pre RB TG2 | **8.12.2023** |
|  | **3. Dielo : RB TG3 Mikšová** |
| 5 | Plnenie podľa bodu 1.2.9 Zmluvy školenie spoločné pre všetky diela | 15.12.2023 |
| Plnenie podľa bodu 1.2.1 Zmluvy pre RB TG3 | 16.3.2023 |
| Plnenie podľa bodu 1.2.2 Zmluvy pre RB TG3 | 27.4.2023 |
| Plnenie podľa bodu 1.2.3 Zmluvy pre RB TG3 | 3.5.2023 |
| Plnenie podľa bodu 1.2.4 – 1.2.7 Zmluvy pre RB TG3 | **9.5. - 7.7.2023** |
| 6 | Plnenie podľa bodu 1.2.8 Zmluvy pre RB TG3 | **11.8.2023** |

* + 1. Termíny uvedené v tomto bode Zmluvy musia byť Zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na vykonávaní Diela Zhotoviteľom.
		2. V prípade, ak Zhotoviteľ nie je schopný splniť uvedené termíny v bežnom pracovnom čase, je povinný samostatne, ako aj na príkaz Objednávateľa zabezpečiť zhotovovanie Diela vo viacerých zmenách, resp. nadčasových hodinách bez toho, aby tým Objednávateľovi vznikli dodatočné náklady. Dohodnutá cena za Dielo sa v takýchto prípadoch nemení.
		3. Objednávateľ má právo uplatniť si voči Zhotoviteľovi zmluvnú pokutu v zmysle bodu 15.2 VOP aj v prípade, že Zhotoviteľ je v omeškaní s dodržaním termínu Platobného míľnika, a to bez ohľadu na skutočnosť, či neskoršie termíny/Platobné míľniky boli alebo neboli Zhotoviteľom dodržané.
	1. Prevzatie Diela
		1. O prevzatí každého Diela sa spíše **Preberací protokol**, ktorý podpíšu obe Zmluvné strany a ktorý bude obsahovať:
* popis Diela,
* potvrdenie o vykonaní predpísaných testov/Skúšok,
* zoznam odovzdávaných dokumentov,
* kód tovaru podľa Spoločného colného sadzobníka v prípade, ak súčasťou Diela je aj dodanie tovaru,
* v prípade prevzatia posledného Diela vykonávaného na základe tejto Zmluvy aj údaj o počte nevrátených vstupných identifikačných kariet alebo preukazov (ďalej len „**IDK vstupu**“) pridelených pracovníkom Zhotoviteľa,
* čitateľné mená a priezviská a podpisy Manažérov Zmluvy za obidve Zmluvné strany v zmysle bodu 4.2 tejto Zmluvy,
* dátum prevzatia Diela Objednávateľom,
* miesto prevzatia Diela.
	+ 1. Zhotoviteľ je povinný najneskôr pri prevzatí každého Diela zo strany Objednávateľa odovzdať Objednávateľovi doklady, ktoré sú potrebné na prevzatie a na užívanie Diela, v zmysle bodu 1.4 tejto Zmluvy.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Subdodávatelia

Zhotoviteľ bude vykonávať Dielo 1. možnosť: bez účasti subdodávateľov. 2. možnosť: aj prostredníctvom subdodávateľov uvedených v zozname subdodávateľov, ktorý tvorí Prílohu č. 5 tejto Zmluvy (ďalej len „Zoznam subdodávateľov“)

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok X. Subdodávatelia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady

Ustanovenia týkajúce sa záruky a zodpovednosti za vady sú uvedené Prílohe č. 1 – VOP článok XIV. Záruka a zodpovednosť za vady.

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

* 1. Zmluvné pokuty

Okrem zmluvných pokút uvedených vo VOP si Zmluvné strany pre účely tejto Zmluvy dohodli aj nasledovné zmluvné pokuty:

* + 1. V prípade, ak sa ani pri opakovanom garančnom meraní podľa bodu 6.6.5 nedosiahli Garantované parametre pre príslušné Dielo, Objednávateľ si môže si uplatniť voči Zhotoviteľovi zmluvnú pokutu vo výške **40.000,- EUR.** Pre vylúčenie pochybností platí, že zaplatením zmluvnej pokuty podľa toho bodu Objednávateľ nestráca ostatné nároky a Zhotoviteľ sa nezbavuje ostatných povinností, ktoré vzniknú v dôsledku vady Diela, ktorá spôsobila nedodržanie Garantovaných parametrov.
		2. V prípade, že Zhotoviteľ nepredloží Objednávateľovi Zoznam pracovníkov v zmysle bodu 6.3 Zmluvy, môže si Objednávateľ uplatniť voči Zhotoviteľovi zmluvnú pokutu vo výške **1.000,- EUR.**
		3. V prípade, ak sa preukáže vyhlásenie Zhotoviteľa podľa bodu 16.3 tejto Zmluvy ako nepravdivé, môže si Objednávateľ uplatniť voči Zhotoviteľovi zmluvnú pokutu vo výške **5.000,- EUR**
		4. V prípade, ak sa preukáže vyhlásenie Zhotoviteľa podľa bodu 16.4 tejto Zmluvy ako nepravdivé, môže si Objednávateľ uplatniť voči Zhotoviteľovi zmluvnú pokutu vo výške **5.000,- EUR**
1. prerušenie prác a ukončenie zmluvy

Ustanovenia týkajúce sa prerušenia prác a ukončenia Zmluvy sú uvedené Prílohe č. 1 – VOP, článok XVI. Prerušenie prác a ukončenie Zmluvy.

1. systémy manažérstva dodávateľa
	1. Systém manažérstva bezpečnosti

Zhotoviteľ je povinný pre účely tejto Zmluvy disponovať funkčným systémom manažérstva bezpečnosti, ktorý zodpovedá požiadavkám ISO 45001. Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Poistenie

Zhotoviteľ je povinný získať a počas celej doby platnosti Zmluvy udržiavať a na požiadanie Objednávateľa preukázať poistenie zodpovednosti za škodu do výšky celkovej pevnej ceny.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok XX. Poistenie.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií a kybernetická bezpečnosť.

1. súdna príslušnosť

Ustanovenia týkajúce sa súdnej príslušnosti sú uvedené v Prílohe č. 1 – VOP, článok XXIX. Spory.

1. osobitné ustanovenia
	1. Doložka o partnerstve

Zhotoviteľ berie na vedomie, že podpisom tejto Zmluvy je povinný rešpektovať ustanovenia Doložky o partnerstve, verzia 01/10/2014, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

* 1. Dodanie SW a licencií

Zmluvné strany sa dohodli, že v prípade, že súčasťou predmetu plnenia podľa tejto Zmluvy je aj dodávka SW vrátane poskytnutia licencií k nim, tak Zhotoviteľ je povinný SE poskytnúť SE (s predošlým súhlasom autora aplikačného SW) licencie bez územného a časového obmedzenia, ktorých obsahom bude o. i. neobmedzené oprávnenie Objednávateľa vykonávať akékoľvek zmeny a doplnky nových softvérových funkcií SW po uplynutí záručnej doby príslušného Diela. Súčasťou dodávky SW musí byť aj záloha aplikačného SW.

Ak podľa Zmluvy vznikne autorské dielo podľa § 87 zákona č. 185/2015 Z. z. Autorský zákon v platnom znení (počítačový program), Zhotoviteľ je povinný najneskôr pri dodaní príslušného Diela odovzdať Objednávateľovi písomné vyhlásenie Zhotoviteľa o postúpení výkonu všetkých majetkových práv k SW na Objednávateľa.

* 1. Softvér tretích strán

Ak je súčasťou predmetu plnenia aj dodanie softvéru tretích strán, Zhotoviteľ vyhlasuje, že je oprávnený softvér tretích strán dodať Objednávateľovi a zároveň je oprávnený udeliť sublicenciu k dodávanému softvéru tretej strany Objednávateľovi. V prípade, ak sa preukáže vyhlásenie Zhotoviteľa ako nepravdivé Objednávateľ, si môže uplatniť voči Zhotoviteľovi zmluvnú pokutu podľa bodu 10.1.3 Zmluvy. Zhotoviteľ je voči Objednávateľovi zároveň zodpovedný za škodu, ktorá vznikne Objednávateľovi v dôsledku nepravdivosti vyhlásenia Zhotoviteľa a/alebo porušenia práv tretích strán, a to vo výške, v akej škoda prevyšuje zmluvnú pokutu uhradenú v zmysle predchádzajúcej vety.

* 1. Dokumentácia poskytnutá Objednávateľom

Zhotoviteľ sa zaväzuje zabezpečiť, aby výkresová dokumentácia poskytnutá Objednávateľom nebola ďalej rozmnožovaná a ani iným spôsobom rozširovaná s výnimkou jej použitia len pre potreby vykonania príslušného Diela. Pokiaľ bude zo strany Objednávateľa Zhotoviteľovi poskytnutá projektová dokumentácia v listinnej podobe, túto sa Zhotoviteľ zaväzuje vrátiť Objednávateľovi súčasne s dodaním realizačnej dokumentácie. V prípade, že zo strany Zhotoviteľa dôjde k porušeniu jeho povinnosti uvedenej v tomto bode Zmluvy, Objednávateľ si môže voči Zhotoviteľovi uplatniť zmluvnú pokutu podľa bodu 10.1.4 Zmluvy.

1. záverečné USTANOVENIA
	1. Prílohy

Neoddeliteľnou súčasťou tejto Zmluvy sú nasledovné prílohy:

Príloha č. 1 –Všeobecné obchodné podmienky spoločnosti Slovenské elektrárne, a.s., verzia **01.12.2020**

Príloha č. 2 – Technická špecifikácia

Príloha č. 3 –Kalkulácia ceny

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.12.2020**

Príloha č. 5 – Zoznam subdodávateľov

Príloha č. 6 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

Príloha č. 7 – Garantované parametre

Príloha č. 8 – Zoznam pracovníkov

Príloha č. 9 – Banková záruka

* 1. Vyhotovenia

Táto Zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |
| --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ |
| V mene a za Zhotoviteľa: |  | V mene a za Objednávateľa: |
|  |  | **Slovenské elektrárne, a.s.** |
| Meno a priezvisko Funkcia |  | Meno a priezviskoFunkcia |
|  |  |  |
| MenoFunkcia |  | MenoFunkcia |